laion/Wikipedia-Exotic huggingface dataset:
Lajos Portisch

Lajos Portisch (sündinud 4. aprillil 1937 Zalaegerszegis) on ungari maletaja, rahvusvaheline suurmeister (1961). Portisch tuli 1955. aastal Antwerpenis juunioride maailmameistrivõistlustel neljandaks. Suurmeistriks sai ta 24-aastaselt 1961. aastal. Kolm aastat varem oli ta FIDE-lt saanud rahvusvahelise meistri nimetuse. Ta on 8-kordne Ungari malemeister (1958, 1959, 1961, 1964, 1965, 1971, 1975, 1981). Portisch on mänginud maailmameistrivõistlustel. Tsoonidevahelisel turniiril 1962. aastal Stockholmis sai ta 10. koha, 1964. aastal Amsterdamis peetud tsoonidevaheliselt turniirilt pääses ta kuue parema hulgas pretendentide matšturniirile, kus kaotas 1965. aastal veerandfinaalis Mihhail Talile. 1967. aastal Sousse'is tsoonidevahelisel turniiril saadud viies koht viis ta pretendentide matšturniirile, kus ta kaotas 1968. aastal veerandfinaalis Bent Larsenile. 1970. aastal Palma de Mallorcas tsoonidevahelise turniiril jagas ta 7.–8. kohta. 1973. aastal Petrópolises tsoonidevahelise turniiril tuli ta teiseks. Pretendentide matšturniiril kaotas ta 1974. aastal veerandfinaalis Tigran Petrosjanile. 1976. aastal Bielis tsoonidevahelise turniiril tuli ta kolmandaks. Pretendentide matšturniiril 1977. aastal võitis Portisch Larsenit, kuid kaotas poolfinaalis Boriss Spasskile. 1979. aastal Rio de Janeiros tsoonidevahelise turniiril jagas Portisch 1.–3. kohta. Pretendentide matšturniiril 1980. aastal võitis ta Spasskit, kuid kaotas poolfinaalis Robert Hübnerile. 1982. aastal Tolucas tsoonidevahelisel turniiril jagas ta Eugenio Torrega 1.–2. kohta. Pretendentide matšturniiril 1983. aastal kaotas ta veerandfinaalis Viktor Korchnoile. 1985. aastal Tunises tsoonidevahelise turniiril sai Portisch kolmanda koha. Samal aastal Montpellier's peetud pretendentide turniiril jagas ta 10.–12. kohta. 1987. aastal Nógrádis tsoonidevahelise turniiril tuli ta kolmandaks. Pretendentide matšturniiril võitis Portisch 1988. aastal kaheksandikfinaalis Rafael Vaganjani, kuid kaotas veebruaris 1989 veerandfinaalis Jan Timmanile. Portisch võitis Ungari võistkonna koosseisus esimestel võistkondlikel maailmameistrivõistlustel 1985. aastal Luzernis hõbemedali. Ta mängis ajavahemikus 1956–2000 20 maleolümpial. Ta on võitnud maleolümpiatel ühe kuldmedali (1978), kolm hõbemedalit (1970, 1972, 1980) ja kolm pronksmedalit (1956, 1964, 1966). 2002 – FIDE auliige  Lajos Portisch – pildid, videod ja helifailid Wikimedia Commonsis Lajos Portisch. ratings.fide.com
Aacheni loss

Aacheni loss (ka Aacheni palee) oli elamu-, poliitiliste ja usuliste eesmärkidega hoonete rühm, mille Karl Suur valis Karolingide impeeriumi võimukeskuseks. Palee asus praeguse Aacheni linna põhjaosas, tänapäevase haldusjaotuse järgi Nordrhein-Westfaleni liidumaal. Suurem osa Karolingide paleest ehitati 790. aastatel, kuid töid jätkati kuni Karl Suure surmani aastal 814. Metzi Odo koostatud plaanid olid osa kuningriigi renoveerimise kavast, mille otsustas valitseja. Tänapäevaks on suurem osa kunagisest lossist hävinud, kuid lossi kabel on säilinud osana Aacheni toomkirikust ning seda peetakse karolingliku arhitektuuri meistriteoseks ja on iseloomulik näide Karolingide renessansi arhitektuurist. Aacheni katedraal piltidel
540. aastad

540. aastad 540. aastad on aastad 540–549 pKr. Sajandid: 5. sajand - 6. sajand - 7. sajand Kümnendid: 490. aastad 500. aastad 510. aastad 520. aastad 530. aastad - 540. aastad - 550. aastad 560. aastad 570. aastad 580. aastad 590. aastad Aastad: 540 541 542 543 544 545 546 547 548 549 ... ...
Johannisbach (Aachen)

Johannisbach on oja Saksamaal Nordrhein-Westfalenis. See voolab läbi Aacheni linna, sulandub Pau ja Paunelliga ning suubub seejärel Wurmi jõkke. Pikkus 3,8 km.
550. aastad

550. aastad 550. aastad on aastad 550–559 pKr. Sajandid: 5. sajand - 6. sajand - 7. sajand Kümnendid: 500. aastad 510. aastad 520. aastad 530. aastad 540. aastad - 550. aastad - 560. aastad 570. aastad 580. aastad 590. aastad 600. aastad Aastad: 550 551 552 553 554 555 556 557 558 559 ... ...
Õlgmees

Õlgmehike (inglise keeles Straw man), ka hernehirmutis, on arutlusvõte ja mitteformaalne arutlusviga, millega püütakse luua mulje vastase argumendi ümberlükkamisest, kuigi tegelikult lükatakse ümber selle liialdatud või lihtsustatud vorm. Arutlusvõtte nimetus põhineb sellel, et vastase väide esitatakse selle jooni üle võimendades, st karikatuurselt ehk "hernehirmutisena", ja lükatakse ümber tegeliku lihast ja luust argumendi asemel lihtsam, pigem treeninguks sobiv "õlgmehike". Tüüpiline hernehirmutise/õlgmehikese argument püüab luua illusiooni vastase väite täielikust ümberlükkamisest selle varjatud asendamise teel sarnase, aga sisuliselt erineva väitega ja selle hilisema ümberlükkamisega vastase tegeliku väite asemel. Õlgmehe argumente on läbi ajaloo kasutatud poleemilises arutelus, eriti emotsionaalsete teemade osas. Arutlusviga toimub järgmise mudeli järgi: Isik 1 teeb väite X. Isik 2 vaidleb pealiskaudselt sarnase väite Y vastu, justkui oleks Y- vastane argument X-i vastane argument. See arutluskäik on asjakohasuse eksitus: see ei käsitle kõnealust väidet, esitades vastase seisukohta valesti. Näiteks: Tsiteerides vastase sõnu kontekstist väljas, st tsitaatide valimine, mis vastase kavatsusi valesti kajastavad (vt kontekstist välja viimise eksitus). Esitades kedagi, kes kaitseb seisukohta halvasti, kui selle seisukoha ainsat või põhilist kaitsjat, lükates selle (kehvasti argumenteeritud) seisukoha ümber, jättes mulje, et sellega on kõik kõnealuse seisukoha toetajad (ja seisukoht tervikuna) ümber lükatud Vastase argumendi ülelihtsustamine ja seejärel selle lihtsustatud versiooni ründamine. Vastase argumendi liialdamine (kohati seda täiesti üle võlli keerates) ja siis liialdatud versiooni ründamine. Hernehirmutisega vaidlemise kiusatus tekib sageli avalikes aruteludes, näiteks (hüpoteetiline) alkoholi keelustamise debatt: A: Me peaksime alkoholiseadusi leevendama. B: Mitte mingil juhul! Ühiskond, millel on piiramatu juurdepääs alkoholile ja uimastitele, kaotab oma tööeetika ja keskendub ainult oma sõltuvuste rahuldamisele. Algne ettepanek oli alkoholiseaduste leevendamise kohta. Isik B on seda ettepanekut valesti tõlgendanud / valesti esitanud, reageerides sellele nii, nagu oleks tegemist olnud väidetud, et "meil peaks olema piiramatu juurdepääs uimastitele". Samas ei väitnud inimene A midagi selle kohta, et kõigile peaks olema lubatud vaba ligipääs narkootiliste ainetele. Downes, Stephen. "The Logical Fallacies". Originaali arhiivikoopia seisuga 3.03.2016. Vaadatud 25.02.2016. Ragnar Siil (22. märts 2021). "Demagoogia: hernehirmutis". Väitlusselts. Vaadatud 17. november 2022. Pirie, Madsen (2007). How to Win Every Argument: The Use and Abuse of Logic. UK: Continuum International Publishing Group. Lk 155–157. ISBN 978-0-8264-9894-6. "The Straw Man Fallacy". fallacyfiles.org. Vaadatud 12.10.2007. Põhumehe argumendid: kuidas neid ise ära tunda, kuidas neid ära arvestada ja millal neid kasutada : arutlus põhumehe argumentide ja nende kasutamise üle aruteludes (inglise keeles). Straw Mani Fallacy Files juures (inglise keeles) Straw Man, rohkem näiteid põhumehe argumentidest (inglise keeles)
NPR

National Public Radio ehk NPR (tõlkes Riiklik Avalik Raadio) on Washingtonis asuv USA eraviisiliselt ja riiklikult rahastatav mittetulunduslik meediakontsern. NPR erineb teistest mittetulunduslikest liikmesusega meediaorganisatsioonidest (nagu AP) selle poolest, et see on asutatud Ameerika Ühendriikide Kongressi initsiatiivil ja enamik selle liikmesjaamadest kuuluvad valitsusüksustele (sageli avalik-õiguslikele ülikoolidele). See toimib riikliku sündikaadina, kuhu kuulub üle 1000 avaliku raadio jaama Ameerika Ühendriikides. "Public Broadcasting Act of 1967". 14. jaanuar 2015. "Audience". NPR. Vaadatud 23.01.2018. NPR-i koduleht
Sadamalinn

Sadamalinn on linn, kus asub sadam. Amsterdam Antwerpen Barcelona Bremen Brugge Dunkerque Gdańsk Genova Hamburg Istanbul Kopenhagen Le Havre Liverpool Malmö Marseille Napoli Rijeka Rotterdam Stavanger Szczecin Ystad
560. aastad

560. aastad 560. aastad on aastad 560–569 pKr. Sajandid: 5. sajand - 6. sajand - 7. sajand Kümnendid: 510. aastad 520. aastad 530. aastad 540. aastad 550. aastad - 560. aastad - 570. aastad 580. aastad 590. aastad 600. aastad 610. aastad Aastad: 560 561 562 563 564 565 566 567 568 569 ... ...
One Liberty Place

One Liberty Place on Philadelphias asuv 61-korruseline postmodernne pilvelõhkuja, mida ehitati aastatel 1984–1987. Kõrghoone omab sarnaseid arhitektuurilisi jooni Chrysler Buildinguga. Two Liberty Place
Čiulėnai vald

Čiulėnai vald (leedu keeles Čiulėnų seniūnija) on 2. järgu haldusüksus (vald) Leedus Molėtai rajooni territooriumil. Valla pindala on 104 km². 2011. aasta seisuga elas seal 1408 inimest. Valla keskus on Toliejai küla. Vallamaja asub aadressil Toliejų g. 16-1. Vallavanem on Danguolė Telksnienė. Lisaks küladele on vallas ka mõned huutorid Molėtų rajono savivaldybė. vaadatud 5.11.2019. 2011 m. surašymas. Lietuvos statistikos departamentas, vaadatud 23.03.2019.
570. aastad

570. aastad 570. aastad on aastad 570–579 pKr. Sajandid: 5. sajand - 6. sajand - 7. sajand Kümnendid: 520. aastad 530. aastad 540. aastad 550. aastad 560. aastad - 570. aastad - 580. aastad 590. aastad 600. aastad 610. aastad 620. aastad Aastad: 570 571 572 573 574 575 576 577 578 579 ... ...
Kabjao keel

Kabjao keel on tai-kadai keelkonna kadai rühma kuuluv keel, mida emakeelena räägivad kabjaod Vietnami põhjaosas ja Hiinas Yunnani provintsis. Kabjao keelt räägib Hiinas umbes 50 ja Vietnamis üle 300 inimese. http://endangeredlanguages.com/lang/1436 http://www.eki.ee/knab/lgv/sttk.htm https://glottolog.org/resource/languoid/id/qabi1235 http://endangeredlanguages.com/lang/1436
580. aastad

580. aastad 580. aastad on aastad 580–589 pKr. Sajandid: 5. sajand - 6. sajand - 7. sajand Kümnendid: 530. aastad 540. aastad 550. aastad 560. aastad 570. aastad - 580. aastad - 590. aastad 600. aastad 610. aastad 620. aastad 630. aastad Aastad: 580 581 582 583 584 585 586 587 588 589 ... ...
Cory Booker

Cory Anthony Booker (sündinud 27. aprillil 1969 Washingtonis) on Ameerika Ühendriikide poliitik, Ameerika Ühendriikide Senati liige New Jersey osariigist. Ta on Demokraatliku Partei liige. 1. juulist 2006 kuni 31. oktoobrini 2013 oli ta Newarki linnapea. 1. veebruaril 2019 teatas ta, et kandideerib Ameerika Ühendriikide 2020. aasta presidendivalimistel. Bookeri kandidatuurile on väljendanud toetust näiteks endine demokraadist president Jimmy Carter. Juunis 2023 külastas ta Eestit. Tema vend on Cary Booker II ja isa on Cary Booker. Tema vanemad võitlesid 1969. aastal rassismi vastu, nõudes kodu ostmist piirkonnas, kuhu mustanahalised inimesed ei olnud teretulnud. Ta on Kirsten Gillibrandi sõber. Tal on Rosario Dawsoniga romantiline suhe. Christopher Zara (7. september 2013). "Cory Booker, NJ Senate Hopeful And Twitter Phenom, Leaving Waywire?". International Business Times. Vaadatud 10.02.2019.{{cite web}}: CS1 hooldus: url-olek (link) Buck, Rebecca (1. veebruar 2019). "Cory Booker announces he is running for president". CNN. Vaadatud 9.02.2019. Buck, Rebecca (4. jaanuar 2019). "Cory Booker's campaign begins to take shape as he closes in on 2020 decision - CNNPolitics". Cnn.com. Vaadatud 11.02.2019. Anapol, Avery. "Jimmy Carter tells Booker: 'I hope you run for president'". thehill. Vaadatud 9.02.2019. Starostinetskaya, Anna. "Jimmy Carter Backs Vegan Senator Cory Booker for President in 2020". vegnews. Vaadatud 9.02.2019. Margus Parts, USA senaator: peame andma Putinile tugevama vastuse, kui ta oleks osanud ettegi kujutada, Postimees, 7. juuni 2023 Burke, Caroline (1. veebruar 2019). "Cary Booker, Cory Booker's Brother: 5 Fast Facts to Know". Heavy. Vaadatud 4.10.2019. Joanne Palmer. A love story - Cory Booker talks about growing up in Harrington Park, falling in love with Judaism. Jewish Standard. October 12, 2014 Twitter. 2019-05-16 Twitter. 2019-08-28 Kurtz, Judy (14. märts 2019). "Rosario Dawson confirms relationship with Booker". The Hill. Washington, D.C.: Capitol Hill Publishing Corp., a subsidiary of News Communications, Inc.  Cory Booker – pildid, videod ja helifailid Wikimedia Commonsis
Gampopa

Gampopa Sönam Rinchen (1079–1153) oli tiibeti budismi õpetaja, tervendaja ning tantra meister, tuntud ka nimega Dvagpopa ja tiitliga Dakpo Lharjé. Gampopa oli Tilopast alanud õpetusliinis Drikung (Drigung) kagjü koolkonnas Milarepa õpilane. Eesti keeles on temalt ilmunud raamat "Hindamatu pärlikee." Eesti Budistlik Kogudus Hindamatu pärlikee. Tiibeti õpetajate juhised. ISBN 9789949386789
Anna Zatonskih

Anna Zatonskih (ukraina keeles Ганна Віталіївна Затонських Ganna Vitalijivna Zatonskihh; sündinud 17. juulil 1978 Mariupolis) on ukraina päritolu Ameerika Ühendriikide maletaja, naiste suurmeister (1999). Zatonskih mängis kuni 2003. aastani Ukraina eest, alates 2003. aastast esindab ta rahvusvahelistel malevõistlustel Ameerika Ühendriike.Ta tuli 2001. aastal Ukraina naiste malemeistriks. Ta on neljakordne USA naiste malemeister (2006, 2008, 2009, 2011). Viiel korral kvalifitseerus ta FIDE tsooniturniiri võiduga naiste maailmameistrivõistlustele. 2000. aastal MM-i turniiril New Delhis (64 osavõtjat, nokautsüsteem) sai ta turniiritabelis 14. asetuse, kuid kaotas juba avaringis. 2001. aastal MM-i turniiril Moskvas kaotas ta teises ringis Nino Hurtsidzele ja 2008. aastal Naltšikis kaotas teises ringis Tatjana Kossintsevale. 2010. aastal MM-i turniiril Antakyas võitis ta teises ringis Marie Sebagit, kuid kaotas kaheksandikfinaalis Humpy Konerule. 2012. aastal Hantõ-Mansiiskis võitis ta avaringis Carolina Lujánit, kuid kaotas teises ringis Ju Wenjunile. Zatonskih mängis naiste maleolümpiatel kahel korral Ukraina (2000, 2002) ja kaheksal korral USA (2004–2018) naiskonna koosseisus. Ta võitis USA naiskonna koosseisus kaks olümpiamedalit: hõbemedali (2004) ja pronksmedali (2008). Ta sai FIDE-lt 1995. aastal naiste rahvusvahelise meistri, 1999. aastal naiste suurmeistri ja 2004. aastal rahvusvahelise meistri nimetuse. Zatonskih on abielus Lätist pärit malesuurmeistri Daniel Fridmaniga, neil on aastal 2007 sündinud tütar.  Anna Zatonskih – pildid, videod ja helifailid Wikimedia Commonsis Anna Zatonskih FIDE andmebaasis
590. aastad

590. aastad 590. aastad on aastad 590–599 pKr. Sajandid: 5. sajand - 6. sajand - 7. sajand Kümnendid: 540. aastad 550. aastad 560. aastad 570. aastad 580. aastad - 590. aastad - 600. aastad 610. aastad 620. aastad 630. aastad 640. aastad Aastad: 590 591 592 593 594 595 596 597 598 599 ... ...
Jennifer Shahade

Jennifer Shahade (sündinud 31. detsembril 1980 Philadelphias) on ameerika pokkerimängija ja maletaja, naiste suurmeister (2005). Shahade on lõpetanud New Yorgi Ülikooli võrdleva kirjanduse erialal. Ta tegutseb publitsisti ja malekommentaatorina. Detsembris 2014 võitis ta TonyBeti korraldatud Hiina pokkeri maailmameistrivõistlused. Võiduga kaasnes 100 000 euro suurune auhinnaraha. Males on Shahade kahekordne Ameerika Ühendriikide naiste malemeister (2001/2002, 2004). Ta mängis USA naiskonna koosseisus kolmel naiste maleolümpial (2000–2004); sai neilt võistkondliku hõbemedali (2004). Kolmel korral kvalifitseerus ta FIDE tsooniturniiri võiduga naiste male maailmameistrivõistlustele. 2000. aastal MM-i turniiril New Delhis (64 osavõtjat, nokautsüsteem) sai ta turniiritabelis 51. asetuse. Ta kaotas avaringis Ketevan Arakhamia-Grantile. Ka järgmistel esinemistel MM-i turniiridel kaotas ta juba avaringis: 2001. aastal Moskvas Aleksandra Kostenjukile ja 2004. aastal Elistas Nana Dzagnidzele. Shahade sai FIDE-lt 1999. aastal naiste rahvusvahelise meistri ja 2005. aastal naiste suurmeistri nimetuse. Shahade, Jennifer (2005). "Chess Bitch: Women in the Ultimate Intellectual Sport". Siles Press. ISBN 1-890085-09-X Shahade, Jennifer (2011). "Play Like a Girl!". Mongoose Press. ISBN 978-1-936277-03-2  Jennifer Shahade – pildid, videod ja helifailid Wikimedia Commonsis Koduleht Jennifer Shahade FIDE andmebaasis
Aikateríni Pavlídou

Aikateríni Pavlídou (uuskreeka keeles Αικατερίνη Παυλίδου; sündinud 3. aprillil 1993) on kreeka maletaja, naiste rahvusvaheline meister (2010). Pavlídou tuli 2012. aastal Beirutis Vahemere maade naiste malemeistriks. Ta on neljakordne Kreeka naiste malemeister (2012, 2013, 2015, 2017). Ta on mänginud Kreeka naiskonna koosseisus neljal naiste maleolümpial (2012–2018).  Aikateríni Pavlídou – pildid, videod ja helifailid Wikimedia Commonsis Aikateríni Pavlídou FIDE andmebaasis
Kórinthos

Kórinthos (kreeka keeles Κόρινθος, vanakreeka keeles Ϙόρινθος) on Kreeka linn, mis asub Lõuna-Kreekas Peloponnesose piirkonnas Korinthía piirkonnaüksuses. 2011. aasta kohalike omavalitsute reformi järel on see Kórinthose valla keskus. Samuti on linn Korinthía piirkonnaüksuse pealinnaks. Linn asutati praegusel kujul 1858. aastal, mil 6,5-magnituudine maavärin hävitas Antiik-Kórinthose (Αρχαία Κόρινθος) ümber tekkinud senise asula. Uut linna nimetati Uus-Kórinthoseks (Νέα Κόρινθος) ja see paiknes antiikaegsest asulakohast kolm kilomeetrit kirdes Kórinthose lahe ääres. 1928. aastal tabas uut linna 6,3-magnituudine maavärin ja 1933. aastal puhkes seal suur tulekahju. Kórinthosel elas ja tegutses näiteks vanakreeka filosoof Diogenes. Kórinthos oli Rooma riigi Ahhaia provintsi suurim linn ja tähtis kaubanduskeskus, olles isegi olulisem kui Ateena. Siracusa, Sitsiilias Itaalias Jagodina, Serbia Corinth, Mississippi osariigis Ameerika Ühendriikides Abilene, Texase osariigis Ameerika Ühendriikides Kórinthose kanal korint Hagner, Donald A. 2012. The New Testament: a historical and theological introduction Grand Rapids (Mich.): Baker Academic. Lk 478 Koduleht (kreeka keeles)
Amanuensis

Amanuensis (mitmuses Amanuenses) on elukutseline sekretär või kirjutaja, kes kirjutab või sisestab teksti, mida teine inimene suuliselt ette ütleb ehk dikteerib, või kirjutab täpselt maha, mida teine on ette kirjutanud, samuti võib see viidata allkirjaõiguslikkusele, selle, kelle allkirja kirjutatakse, loal. Põhjamaades tähendab amanuensis teatud kõrgkooli-, raamatukogu-, muuseumi- või arhiiviteenistujat. Etümoloogiliselt tähendab amanuensis ladina keeles kedagi, kes on käeulatuses, käepärast (manus – 'käsi'). Vana-Roomas oli see ori, kes täitis kõiki isanda soove. Hiljem hakkas see tähistama vabastatud orja, kes töötas isanda isikliku kirjutaja või sekretärina. Aland, Kurt 1961. The Problem of Anonymity and Pseudonymity in Christian Literature of the First Two Centuries. Journal of Theological Studies, lk 39–49. Võõrsõnade leksikon. EKI veebiväljaanne. Vaadatud 06.08.2020.
Kõue valla vapp

Kõue valla vapp on Harju maakonnas asunud endise Eesti haldusüksuse Kõue valla vapp. Kõue valla vapi kinnitas 18. detsembril 1995 Eesti Muinsuskaitse Seltsi heraldikakolleegium ning see oli kasutusel 20. oktoobrini 2013, kui Kõue vald ühines Kose vallaga. Uue valla nimeks sai Kose vald ning kasutusele võeti uus vapp. Sinisel kilbil ülalt okaspuuoksalõikeline, alt saehambuline hõbedane palk . Kilbi sinine värvus märgib Paunküla veehoidlat ja järvi. Hõbevalge on maakonna vapitunnuse – Harjumaa risti värvus. Okaspuuoksalõige tähistab vallas rikkalikult kasvavat metsa, saehambuline lõige viitab puidu töötlemisele. Kõue valla lipp Kose valla vapp Harju maakond Kõue valla sümboolika valla kodulehel Kaarma valla sümboolika riigikantselei kodulehel
Boheemia lambakoer

Boheemia lambakoer on Tšehhimaalt pärit koeratõug. Tõustandardis on koera käitumise/iseloomu kohta muu hulgas kirjas järgmist: „Elavaloomuline koer, kelle reaktsioon on kiire, ent mitte tormakas. Kergesti õpetatav, valvas, kergesti kontrollitav, leplik...“ Boheemia lambakoerad "Chodsky Pes (boheemia lambakoer)" (PDF). EKL. Vaadatud 6.11.2019. "Chodský pes (Bohemian Shepherd Dog)" (PDF) (inglise). FCI. Vaadatud 6.11.2019.
610. aastad

610. aastad 610. aastad on aastad 610–619 pKr. Sajandid: 6. sajand - 7. sajand - 8. sajand Kümnendid: 560. aastad 570. aastad 580. aastad 590. aastad 600. aastad - 610. aastad 620. aastad 630. aastad 640. aastad 650. aastad 660. aastad Aastad: 610 611 612 613 614 615 616 617 618 619 ... ...
Kaasasündinud sensorineuraalne kurtus koertel

Kaasasündinud sensorineuraalne kurtus koertel on üks sagedasemaid kurtuse põhjuseid koertel. Kaasasündinud sensorineuraalne kurtus on eriti levinud valge karvastikuga või heledate laikudega koeratõugude hulgas nagu näiteks dalmaatsia koer, bullterjer, inglise kokkerspanjel, austraalia karjakoer, catahoula leopardikoer, Parson Russelli terjer ja Bostoni terjer. Kaasasündinud sensorineuraalse kurtuse korral on kahjustunud sisekõrvas olev tigu, selle kuulmisretseptorrakud või aferentsed närvirakud. Sensorineuraalse kurtuse korral tekib kuulmiskadu 3–4 nädala jooksul pärast kutsika sündimist ning tegemist on ravimatu haigusega. Kaasasündinud sensorineuraalset kurtust seostatakse pigmendipuudulikkusega. Nimelt sisaldab teojuha (ductus cochlearis) soonjutt (stria vascularis) pigmentrakke ehk melanotsüüte. Pigmendipuudulikkuse korral puuduvad soonjutis talitlusvõimelised melanotsüüdid, mis omakorda põhjustab kuulmisretseptorrakkude kahjustumist ja seeläbi kurtust. Melanotsüütide talitluse määravad ära geenid. Koertel määrab valge karvastiku või laikude esinemist ja osakaalu nn valgelaiksuse (white spotting) lookus, mida tähistatakse tähega S. S-lookusel on kirjeldatud 4 alleeli: üks dominantne alleel S, mis määrab ära tumedate värvide (ehk pigmendi) esinemise ning kolm retsessiivset alleeli, mis määravad valgete laikude esinemise osakaalu karvastikus. Retsessiivsed alleelid on si ehk iiri märgiste (Irish spotting), sp ehk laigulisuse (piebald) ja sw ehk ülivalge (extreme white) alleelid. Kurtus esineb enamasti neil koeratõugudel, kellel ekspresseeruvad tugevalt S-lookuse retsessiivsed alleelid. Lisaks oleneb pigmendi esinemine nn marmorgeeni (M) olemasolust. M-lookusel on 2 alleeli: retsessiivne alleel, mis toodab ühtlast pigmenti, ja dominantne alleel, mille mõjul tekivad tumedale karvastikule suvaliselt paiknevad heledamad või valged laigud. Koerad, kes on homosügootsed dominantse alleeli suhtes, on enamasti kurdid ning neil esineb ka nägemishälbeid. M-geeni puhul võivad ka heterosügootsed koerad olla kurdid, kuid kurtuse esinemise tõenäosus sõltub sel juhul koeratõust. Nii S- kui ka M-geenid suruvad alla melanotsüütide talitlust, põhjustades valgete laikude või heledama pigmendi esinemist, mõnedel koertel ka siniste silmade esinemist. Samas põhjustab melanotsüütide talitluse allasurumine ka häireid soonjuti (stria vascularis) talitluses ning soodustab seetõttu kurtuse teket. Pigmendi puudumist vikerkestas ja kurtuse esinemise seost on enim täheldatud just S-geeni retsessiivseid alleele kandvatel tõugudel, nagu dalmaatsia koer, inglise setter ja inglise kokkerspanjel. George M. Strain: Deafness in Dogs George Strain (november 2012). Canine Deafness Veterinary Clinics of North America Small Animal Practice 42(6):1209–24 Luisa De Risio, Julia Freeman, Thomas Lewis (2016). Prevalence, heritability and genetic correlations of congenital sensorineural deafness and coat pigmentation phenotype in the English bull terrier BMC Vet Res. 2016; 12: 146.
620. aastad

620. aastad 620. aastad on aastad 620–629 pKr. Sajandid: 6. sajand - 7. sajand - 8. sajand Kümnendid: 570. aastad 580. aastad 590. aastad 600. aastad 610. aastad - 620. aastad - 630. aastad 640. aastad 650. aastad 660. aastad 670. aastad Aastad: 620 621 622 623 624 625 626 627 628 629 ... ...
Godefroy de Bouillon

Bouilloni Godefroy (prantsuse keeles Godefroy de Bouillon, hollandi keeles Godfried van Bouillon, saksa keeles Gottfried von Bouillon, ladina keeles Godefridus Bullionensis; sündinud 18. september 1060 Prantsusmaa Kuningriigis, surnund 18. juuli 1100 Jeruusalemma kuningriigis) oli Esimese ristisõja üks juhte aastast 1096 kuni selle lõppemiseni 1099. Ta oli Bouilloni lord aastast 1076. Selle järgi võttis ta ka oma epiteedi. Alates aastast 1087. oli ta Alam-Lorraine'i hertsog. Pärast Jeruusalemma edukat piiramist 1099. aastal sai Godefroy Jeruusalemma kuningriigi esimeseks valitsejaks. Ta keeldus kuninga tiitlist, kuna uskus, et Jeruusalemma tõeline kuningas on Jeesus Kristus, eelistades Püha haua kaitsja tiitlit (ladina keeles advocatus Sancti Sepulchri). Teda tuntakse ka kui "Püha haua parunit" ja "ristisõdurist kuningat".